*****

ΚΑΝΟΝΙΣΜΟΣ (ΕΟΚ) αριθ. 731/90 ΤΗΣ ΕΠΙΤΡΟΠΗΣ

της 26ης Μαρτίου 1990

για τροποποίηση του κανονισμού (ΕΟΚ) αριθ. 3677/86 του Συμβουλίου που καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 για το καθεστώς ενεργητικής τελειοποίησης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς ενεργητικής τελειοποίησης (1), και ιδίως το άρθρο 31,

Εκτιμώντας:

ότι ο κανονισμός (ΕΟΚ) αριθ. 3677/86 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1325/89 (3), καθορίζει ορισμένες διατάξεις εφαρμογής του κανονισμού (ΕΟΚ) αριθ. 1999/85 όσον αφορά το καθεστώς τελειοποίησης προς επανεξαγωγή·

ότι ορισμένοι όροι που πρέπει να πληρούνται σήμερα προκειμένου να χορηγείται έγκριση τελειοποίησης προς επανεξαγωγή, καθώς και για την εφαρμογή του καθεστώτος αυτού αποτελούν μη αμελητέα εμπόδια για την προώθηση των εξαγωγών εκτός του τελωνειακού εδάφους της Κοινότητας που πραγματοποιούνται από κοινοτικές επιχειρήσεις· ότι η εμπειρία απέδειξε ότι η διαχείριση του καθεστώτος μπορεί να απλουστευθεί, όσον αφορά τις επιχειρήσεις που πραγματοποιούν εργασίες τελειοποίησης, των οποίων τα περισσότερα από τα κύρια παράγωγα προϊόντα που λαμβάνονται προορίζονται για εξαγωγή εκτός του τελωνειακού εδάφους της Κοινότητας, καθώς και τις επιχειρήσεις που διαθέτουν συνεχή παραγωγή που προορίζεται ταυτόχρονα για την αγορά της Κοινότητας και τις τρίτες αγορές· ότι η μείωση, και μάλιστα η κατάργηση των διοικητικών διατυπώσεων, πρόκειται να έχουν θετικά αποτελέσματα στο κόστος των εξαγόμενων προϊόντων στις τρίτες χώρες με αύξηση της ανταγωνιστικότητας των κοινοτικών επιχειρήσεων στις εν λόγω αγορές· ότι, συνεπώς, πρέπει να προβλεφθούν νέες διατάξεις με τις οποίες ενσωματώνονται ή καταργούνται ορισμένες υπάρχουσες διατάξεις εφαρμογής·

ότι οι νέες διατάξεις πρέπει να ευνοούν μόνο τα παράγωγα προϊόντα που εξάγονται εκτός του τελωνειακού εδάφους της Κοινότητας και ότι δεν πρέπει, αντίθετα, να δημιουργούν αδικαιολόγητο οικονομικό όφελος προερχόμενο από τη μετάθεση της ημερομηνίας δημιουργίας της τελωνειακής οφειλής· ότι ο τελευταίος αυτός στόχος είναι δυνατόν να επιτευχθεί με την καθιέρωση εξισωτικών τόκων· ότι, ωστόσο, κρίνεται σκόπιμο να μην προβλέπονται τέτοιοι τόκοι σε ορισμένες περιπτώσεις·

ότι τα προβλεπόμενα επιτόκια των εν λόγω εξισωτικών τόκων καθορίζονται από την Επιτροπή μετά από συνεκτίμηση του αντιπροσωπευτικού για κάθε κράτος μέλος αριθμητικού μέσου όρου των βραχυπρόθεσμων επιτοκίων κατά το ίδιο ημερολογιακό εξάμηνο του προηγούμενου έτους· ότι το επιτόκιο αυτό πρόκειται να εξακολουθεί να ισχύει για περίοδο έξι μηνών και να δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά L, το αργότερο ένα μήνα πριν από την εφαρμογή του·

ότι πρέπει να διευκρινιστεί ότι όταν έχουν πραγματοποιηθεί πολυάριθμες εργασίες τελειοποίησης με το σύστημα της επιστροφής, η αίτηση επιστροφής πρέπει να υποβάλλεται στην τελωνειακή αρχή του κράτους μέλους στο οποίο εγκρίθηκε η πρώτη εργασία τελειοποίησης προς επανεξαγωγή και στο οποίο έγινε δεκτή η διασάφηση για τη θέση σε ελεύθερη κυκλοφορία του προϊόντος· ότι, ωστόσο, είναι σκόπιμο να προβλεφθεί διαδικασία με την οποία είναι δυνατή η επιστροφή ή η διαγραφή από την τελωνειακή αρχή του κράτους μέλους στο οποίο τα παράγωγα προϊόντα λαμβάνουν προορισμό αποδεκτό από το άρθρο 27 του κανονισμού (ΕΟΚ) αριθ. 1999/85·

ότι πρέπει να προβλεφθεί η κατάλληλη ανταλλαγή πληροφοριών μεταξύ των τελωνειακών αρχών των κρατών μελών προκειμένου να διευκολύνεται η επιστροφή ή διαγραφή των εισαγωγικών δασμών όταν τα παράγωγα προϊόντα, μετά από μεταγενέστερες μεταποιήσεις στο πλαίσιο νέας έγκρισης, λαμβάνουν προορισμό που επιτρέπει την επιστροφή ή τη διαγραφή· ότι είναι επίσης ανάγκη να διευκρινιστεί ότι το έγγραφο που χρησιμοποιείται στο πλαίσιο αυτής της ανταλλαγής πρέπει να επισυνάπτεται στην αίτηση επιστροφής·

ότι πρέπει να διευρυνθεί ο κατάλογος των δευτερευόντων παράγωγων προϊόντων στα οποία μπορεί να εφαρμόζεται η φορολόγηση με βάση τα ίδια αυτών στοιχεία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3677/86 τροποποιείται ως εξής:

1. Στο άρθρο 8 η παράγραφος 1 αντικαθίσταται από το ακόλουθο κείμενο:

«1. Η χορήγηση της έγκρισης στο πλαίσιο του συστήματος αναστολής προϋποθέτει ότι υπάρχει συγκεκριμένη πρόθεση εξαγωγής εκτός του τελωνειακού εδάφους της Κοινότητας των κύριων παράγωγων προϊόντων.»

2. Στο άρθρο 8, η παράγραφος 2 διαγράφεται.

3. Στο άρθρο 46, η παράγραφος 1 αντικαθίσταται από το ακόλουθο κείμενο:

«1. Οι περιστάσεις που δικαιολογούν τη θέση σε ελεύθερη κυκλοφορία των αρχικών εμπορευμάτων ή των κύριων παράγωγων προϊόντων θεωρείται ότι πληρούνται όταν ο ενδιαφερόμενος δηλώνει ότι δεν είναι σε θέση να δώσει στα εν λόγω εμπορεύματα ή προϊόντα τελωνειακό προορισμό σύμφωνα με τον οποίο να είναι δυνατόν να μην τους επιβληθούν εισαγωγικοί δασμοί.»

4. Στο άρθρο 50, η παράγραφος 1 αντικαθίσταται από το ακόλουθο κείμενο:

«1. Η θέση σε ελεύθερη κυκλοφορία των εμπορευμάτων εισαγωγής, είτε υπό μορφή αρχικών εμπορευμάτων είτε υπό μορφή παράγωγων προϊόντων, εκτός των δευτερευόντων παραγώγων, τα οποία απαριθμούνται στο παράρτημα VII, εξαρτάται από την εφαρμογή, από την τελωνειακή αρχή, ειδικών μέτρων εμπορικής πολιτικής που ισχύουν για τα εμπορεύματα εισαγωγής τη στιγμή της αποδοχής της διασάφησης θέσης σε ελεύθερη κυκλοφορία.»

5. Στο κεφάλαιο Χ προστίθεται το ακόλουθο τμήμα 3:

«Τμήμα 3

Εξισωτικοί τόκοι

Άρθρο 60α

1. Η δημιουργία τελωνειακής οφειλής για παράγωγα προϊόντα ή αρχικά εμπορεύματα συνεπάγεται την πληρωμή εξισωτικών τόκων επί του ποσού των οφειλόμενων εισαγωγικών δασμών.

2. Η παράγραφος 1 δεν εφαρμόζεται:

- σε περίπτωση που δημιουργείται τελωνειακή οφειλή σύμφωνα με το άρθρο 9 παράγραφος 1 του κανονισμού (ΕΟΚ) αριθ. 2144/87,

- σε περίπτωση εφαρμογής του άρθρου 21 παράγραφος 2 του βασικού κανονισμού,

- σε περίπτωση θέσης σε ελεύθερη κυκλοφορία των δευτερευόντων παράγωγων προϊόντων που απαριθμούνται στο παράρτημα VII, εφόσον αντιστοιχούν κατ' αναλογία στις εξαγόμενες ποσότητες των κύριων παράγωγων προϊόντων,

- σε περίπτωση κατά την οποία ο δικαιούχος της άδειας ζητά τη θέση σε ελεύθερη κυκλοφορία και παρέχει την απόδειξη ότι ιδιαίτερες περιστάσεις, που δεν συνεπάγονται αμέλεια ή ελιγμό εκ μέρους του, καθιστούν απίθανη ή οικονομικά αδύνατη την πραγματοποίηση της προβλεπόμενης εξαγωγής υπό τις συνθήκες που είχαν προβλεφθεί και κατάλληλα αιτιολογηθεί κατά την κατάθεση της αίτησης για τη χορήγηση έγκρισης.

3. Η αίτηση για την υπαγωγή στη διάταξη που προβλέπεται στην παράγραφο 2 τέταρτη περίπτωση απευθύνεται στην τελωνειακή υπηρεσία που ορίζεται από το κράτος μέλος που εκδίδει την άδεια τελειοποίησης προς επανεξαγωγή. Αυτή γίνεται δεκτή μόνον εφόσον συνοδεύεται από όλα τα δικαιολογητικά έγγραφα που απαιτούνται για την ολοκληρωμένη εξέταση της συγκεκριμένης περίπτωσης. Όταν η τελωνειακή αρχή, στην οποία κατατίθεται η αίτηση για ποσό που αποτελεί τη βάση υπολογισμού των εξισωτικών τόκων και είναι κατώτερο ή ίσο με 3 000 Ecu ανά λογαριασμό εκκαθάρισης, διαπιστώνει ότι οι λόγοι επί των οποίων στηρίζεται η αίτηση αυτή ανταποκρίνεται στην κατάσταση που αναφέρεται στην παράγραφο 2 τέταρτη περίπτωση, δεν εφαρμόζει τη διάταξη της παραγράφου 1. Στην περίπτωση αυτή, η τελωνειακή αρχή φυλάσσει τα δικαιολογητικά έγγραφα για διάστημα τριών ετών.

Σε όλες τις άλλες περιπτώσεις και εφόσον η τελωνειακή αρχή σκοπεύει να δώσει ευνοϊκή συνέχεια στην υποβαλλόμενη αίτηση, διαβιβάζει την αίτηση στην Επιτροπή μαζί με το φάκελο που περιλαμβάνει όλα τα αναγκαία στοιχεία για ολοκληρωμένη εξέταση. Όταν η τελωνειακή αρχή επιτρέπει την παραλαβή των αρχικών ή των παράγωγων προϊόντων για τη θέση τους σε ελεύθερη κυκλοφορία, η παραλαβή αυτή μπορεί να προϋποθέτει τη σύσταση εγγύησης το ποσό της οποίας καθορίζεται σύμφωνα με την παράγραφο 4.

Η Επιτροπή ενημερώνει αμέσως το ενδιαφερόμενο κράτος μέλος για τη λήψη αυτού του φακέλου. Το κράτος μέλος που έχει διαβιβάσει την αίτηση δεν εφαρμόζει τη διατάξη της παραγράφου 1 αν, σε προθεσμία δύο μηνών από την ημερομηνία κατά την οποία γνωστοποιήθηκε η παραλαβή της αίτησης, η Επιτροπή δεν έχει διατυπώσει αντιρρήσεις ως προς τη μη εφαρμογή τόκων.

Η Επιτροπή ενημερώνει τα κράτη μέλη για τις λαμβανόμενες αιτήσεις και για τη συνέχεια που δίδεται σ' αυτές.

4. α) Τα ετήσια επιτόκια που πρέπει να λαμβάνονται υπόψη καθορίζονται από την Επιτροπή μετά από συνεκτίμηση του αντιπροσωπευτικού, για κάθε κράτος μέλος, αριθμητικού μέσου όρου των βραχυπρόθεσμων επιτοκίων κατά το ίδιο ημερολογιακό εξάμηνο του έτους που προηγείται της περιόδου εφαρμογής. Εφαρμόζονται ως προς κάθε τελωνειακή οφειλή που δημιουργείται κατά τη διάρκεια ενός ημερολογιακού εξαμήνου.

Το επιτόκιο που εφαρμόζεται είναι εκείνο που ισχύει στο κράτος μέλος όπου διενεργούνται οι πράξεις τελειοποίησης προς επανεξαγωγή ή η πρώτη από τις πράξεις αυτές.

Τα επιτόκια δημοσιεύονται στην Επίσημη Εφημερίδα των Ευρωπαϊκών Κοινοτήτων, σειρά L, τουλάχιστον ένα μήνα πριν από την εφαρμογή τους.

β) Οι τόκοι εφαρμόζονται ανά ημερολογιακό μήνα και για την περίοδο που περιλαμβάνεται μεταξύ της πρώτης ημέρας του μήνα που ακολουθεί εκείνον κατά τον οποίο πραγματοποιήθηκε για πρώτη φορά η υπαγωγή στο καθεστώς των εισαχθέντων εμπορευμάτων ως προς τα οποία έγινε εκκαθάριση του καθεστώτος, και της τελευταίας ημέρας του μήνα κατά τον οποίο δημιουργείται η τελωνειακή οφειλή. Η περίοδος αυτή δεν μπορεί να είναι μικρότερη από ένα μήνα. γ) Το ποσό των τόκων υπολογίζεται ανάλογα με τους εισαγωγικούς δασμούς με το επιτόκιο που αναφέρεται στο στοιχείο α) και με την περίοδο που αναφέρεται στο στοιχείο β).»

6. Το άρθρο 65 αντικαθίσταται από το ακόλουθο κείμενο:

«Άρθρο 65

Η επιστροφή ή διαγραφή των εισαγωγικών δασμών για συγκεκριμένο εμπόρευμα μπορεί να ζητηθεί μόνον από τον δικαιούχο της έγκρισης ή, εφόσον εφαρμόζεται το άρθρο 39, από έναν μόνο δικαιούχο.»

7. Στο άρθρο 66 παρεμβάλλονται οι ακόλουθες παράγραφοι 1α και 1β:

«1α. Με την επιφύλαξη της παραγράφου 1β, η αίτηση επιστροφής των εισαγωγικών δασμών είναι δυνατόν να υποβάλλεται μόνον στην τελωνειακή αρχή του κράτους μέλους που αναφέρεται στο άρθρο 3 παράγραφος 1 του βασικού κανονισμού, στο οποίο έχει γίνει δεκτή η διασάφηση για τη θέση σε ελεύθερη κυκλοφορία που αναφέρεται στο άρθρο 21 παράγραφος 1.

1β. Όταν, για συγκεκριμένες περιπτώσεις και κατόπιν γραπτής αιτήσεως εκ μέρους των ενδιαφερομένων, δύο ή περισσότερα κράτη μέλη τα οποία αφορούν εργασίες τελειοποίησης προβλέπουν τη δυνατότητα υποβολής αίτησης επιστροφής ή διαγραφής στην τελωνειακή αρχή κράτους μέλους εκτός εκείνου που αναφέρεται στην παράγραφο 1α, τα εν λόγω κράτη μέλη γνωστοποιούν προηγουμένως στην Επιτροπή τις αιτήσεις, καθώς και το σχέδιο των προβλεπόμενων διαδικασιών προκειμένου να διασφαλίζεται η ορθή κατάρτιση της αίτησης επιστροφής που αναφέρεται στο άρθρο 67. Η Επιτροπή ενημερώνει σχετικά τα υπόλοιπα κράτη μέλη. Οι διαδικασίες που γνωστοποιούνται στην Επιτροπή είναι δυνατόν να εφαρμοστούν, εκτός αν η Επιτροπή έχει κοινοποιήσει στα ενδιαφερόμενα κράτη μέλη, σε προθεσμία δύο μηνών από την ημερομηνία παραλαβής του σχεδίου, ότι υπάρχουν αντιρρήσεις για την εφαρμογή αυτών των διαδικασιών.»

8. Στο άρθρο 67 παράγραφος 1, το στοιχείο ια) αντικαθίσταται από ακόλουθο κείμενο:

«ια) το ποσό των εισαγωγικών δασμών που πρέπει να επιστραφεί ή να διαγραφεί, καθώς και τις ενδεχόμενες εισπραχθείσες εξισωτικές εισφορές, λαμβανομένων υπόψη κυρίως των εισαγωγικών δασμών που αντιστοιχούν στα άλλα παράγωγα προϊόντα.»

9. Στο άρθρο 67, παρεμβάλλεται η ακόλουθη παράγραφος 2α:

«2α. Όταν εφαρμόζεται το άρθρο 75 παράγραφος 1, επισυνάπτονται στην αίτηση το ή τα πρωτότυπα των δελτίων INF 7, δεόντως θεωρημένα.»

10. Το άρθρο 73 αντικαθίσταται από το ακόλουθο κείμενο:

«Άρθρο 73

1. Όταν η θέση σε ελεύθερη κυκλοφορία παράγωγων προϊόντων η αρχικών εμπορευμάτων ζητείται από τελωνειακή αρχή εκτός εκείνης που έχει εγκρίνει το καθεστώς ή όταν η τελωνειακή αρχή πρέπει να καθορίσει το ποσό της εγγύησης που αναφέρεται στο άρθρο 16 του βασικού κανονισμού, χρησιμοποιείται το δελτίο πληροφοριών, που στο εξής καλείται «δελτίο INF 1», το οποίο συντάσσεται σε πρωτότυπο και αντίγραφο επί εντύπου που συμφωνεί με το υπόδειγμα και τις διατάξεις που αναφέρονται στο παράρτημα Χ.

2. Για τον υπολογισμό των εισαγωγικών δασμών και των εξισωτικών εισφορών:

- που πρέπει να αναγράφονται στο δελτίο INF 1, ως προς τα προϊόντα στα οποία αναφέρεται το εν λόγω δελτίο ή

- που πρέπει να εισπράττονται για τα άλλα προϊόντα ως προς τα οποία έχει ήδη ή πρόκειται να δημιουργηθεί τελωνειακή οφειλή,

τα προϊόντα στα οποία αναφέρεται το δελτίο θεωρούνται ότι έχουν τεθεί σε ελεύθερη κυκλοφορία κατά την ημερομηνία θεώρησης της θέσης 2 του δελτίου INF 1 από την τελωνειακή αρχή.

Με εξαίρεση τις περιπτώσεις εφαρμογής του άρθρου 74 παράγραφος 5, το ποσό των εξισωτικών τόκων που περιλαμβάνεται στο σημείο 9 στοιχείο β) του εν λόγω δελτίου.»

11. Στο άρθρο 74, η παράγραφος 1 αντικαθίσταται από το ακόλουθο κείμενο:

«1. Όταν ζητείται η ολική ή μερική θέση σε ελεύθερη κυκλοφορία των παράγωγων προϊόντων ή των αρχικών εμπορευμάτων που αναφέρονται στο άρθρο 71, η τελωνειακή αρχή που καλείται να εγκρίνει την ελεύθερη κυκλοφορία ζητά, χρησιμοποιώντας το δελτίο INF 1 που έχει θεωρήσει η ίδια, από την τελωνειακή αρχή που ενέκρινε το καθεστώς της τελειοποίησης προς επανεξαγωγή να αναφέρει:

- το ποσό των εισαγωγικών δασμών που πρέπει να εισπραχθούν κατ' εφαρμογή του άρθρου 20 παράγραφος 1 ή του άρθρου 27 παράγραφος 3 του βασικού κανονισμού,

- το ποσό των εξισωτικών τόκων που πρέπει να εισπραχθούν κατ' εφαρμογή του άρθρου 60α,

- την ποσότητα, τον κωδικό ΣΟ και την καταγωγή των προϊόντων εισαγωγής, τα οποία έχουν υπεισέλθει στην παραγωγή των παράγωγων προϊόντων που τέθηκαν σε ελεύθερη κυκλοφορία.

Στο ποσό των εισαγωγικών δασμών πρέπει επίσης να περιλαμβάνεται η ενδεχόμενη διαφορά μεταξύ:

- του ποσού των εισαγωγικών δασμών που καθορίζονται κατ' εφαρμογή του άρθρου 20 του βασικού κανονισμού ή του ποσού των εισαγωγικών δασμών που επιστρέφονται ή διαγράφονται και

- του ποσού των ήδη βεβαιωθέντων δασμών ή των δασμών που πρέπει να επιστραφούν ή να διαγραφούν.

Το πρωτότυπο του δελτίου INF 1 διαβιβάζεται από στην τελωνειακή αρχή που έχει εγκρίνει το καθεστώς της τελειοποίησης προς επανεξαγωγή και το αντίγραφο φυλάσσεται από την τελωνειακή αρχή που έχει θεωρήσει τη θέση 2 του δελτίου INF 1.» 12. Στο άρθρο 74, οι παράγραφοι 4 και 5 αντικαθίστανται από το ακόλουθο κείμενο:

«4. Όταν τα παράγωγα προϊόντα προκύπτουν από εργασίες τελειοποίησης με το σύστημα επιστροφής, αποστέλλονται σε άλλο κράτος μέλος υπό την κάλυψη παραστατικού Τ1 ή εγγράφου που προβλέπεται στο άρθρο 7 του κανονισμού (ΕΟΚ) αριθ. 222/77, που μπορούν να αποτελούν δικαιολογητικά έγγραφα για αίτηση επιστροφής, και εφόσον για τα προϊόντα αυτά έχει ζητηθεί νέα έγκριση τελειοποίησης προς επανεξαγωγή, η τελωνειακή αρχή αυτού του άλλου κράτους μέλους, όταν κληθεί να χορηγήσει τη νέα αυτή έγκριση είτε με το σύστημα της αναστολής είτε με το σύστημα της επιστροφής, χρησιμοποιεί το δελτίο INF 1 προκειμένου να προσδιορίσει το ύψος των εισαγωγικών δασμών που ενδεχομένως πρέπει να εισπραχθούν ή το ύψος της τελωνειακής οφειλής που μπορεί να ανακύψει.

5. Όταν το δελτίο INF 1 χρησιμοποιείται για τον καθορισμό του ποσού εγγύησης που αναφέρεται στο άρθρο 16 του βασικού κανονισμού, η θέση 2 του δελτίου INF 1 περιλαμβάνει μία από τις ακόλουθες μνείες:

- Εγγύηση,

- Garantia,

- Sikkerhedsstillelse,

- Sichrheit,

- Serurity,

- Carantie,

- Cauzione,

- Zekerheidsstelling,

- Carentia.

5α. Το δελτίο INF 1 που φέρει μια από τις μνείες που απαριθμούνται στην παράγραφο 5 μπορεί να χρησιμεύσει μόνον για την εφαρμογή του άρθρου 16 του βασικού κανονισμού.

5β. Σε περίπτωση που ζητείται η θέση σε ελεύθερη κυκλοφορία μετά την κατάρτιση του δελτίου INF 1 σύμφωνα με την παράγραφο 5, ένα νέο δελτίο INF 1 θεωρείται σύμφωνα με τις παραγράφους 1, 2, 3 και 4.»

13. Το άρθρο 75 αντικαθίσταται από το ακόλουθο κείμενο:

«Άρθρο 75

1. Όταν τα παράγωγα προϊόντα που προκύπτουν από πράξεις τελειοποίησης με το σύστημα επιστροφής μεταφέρονται, χωρίς να έχει υποβληθεί αίτηση επιστροφής, σε κράτος μέλος άλλο από εκείνο όπου έχει πραγματοποιηθεί η θέση σε ελεύθερη κυκλοφορία και εκεί υποβάλλονται είτε στην αρχική τους κατάσταση, είτε μετά το πέρας των διαδοχικών εργασιών τελειοποίησης, σε μία από τις τελωνειακές διαδικασίες που επιτρέπουν την επιστροφή ή τη διαγραφή σύμφωνα με άρθρο 27 παράγραφος 1 του βασικού κανονισμού, η τελωνειακή αρχή του κράτους μέλους στο οποίο πραγματοποιούνται οι εν λόγω διαδικασίες εκδίδει, κατά περίπτωση, εφόσον το ζητήσει ο ενδιαφερόμενος, το δελτίο πληροφοριών που αναφέρεται στην παράγραφο 2.

Η εν λόγω αρχή παραδίδει το πρωτότυπο στον ενδιαφερόμενο και φυλάσσει το αντίγραφο.

2. Το δελτίο πληροφοριών, που καλείται ''δελτίο INF 7", συντάσσεται σε ένα πρωτότυπο και ένα αντίγραφο επί εντύπου που συμφωνεί προς το υπόδειγμα που περιλαμβάνεται στο παράρτημα ΧΙΙΙ.

Το δελτίο προσκομίζεται με την τελωνειακή διασάφηση που χρησιμοποιείται για να δοθεί ο ζητούμενος προορισμός.»

14. Προστίθεται ως παράρτημα ΧΙΙΙ το παράρτημα του παρόντος κανονισμού.

15. Το παράρτημα VII τροποποιείται ως εξής:

α) παρεμβάλλονται οι ακόλουθοι αύξοντες αριθμοί:

1.2,3.4 // // // // Αύξων αριθμός

// Κωδικός ΣΟ και περιγραφή των παράγωγων προϊόντων

// Εργασίες τελειοποίησης από τις οποίες προκύπτουν

// // // // 1

// 2

// 3

// // // 1.2.3.4 // «20α // ex 0511 99 10

ex 0511 99 90 // Σφάγια που προκύπτουν

από τις εργασίες που

αναφέρονται στη στήλη 3 // Σφαγή ορνίθων // 43α // ex 1522 00 91

ex 1522 00 99 // Λάδι από κερί

Λίπος από καπνούς και ατμούς και απορροφητική άργιλος που περιέχει λάδι // Εξευγενισμός, αποξύνωση, αποχρωματισμός λιπαρών φυτικών ελαίων // 79α // ex 3801 10 00 // Σκόνη γραφίτη // Κατασκευή ηλεκτροδίων από γραφίτη για ηλεκτρικούς κλιβάνους που χρησιμοποιούνται για τήξη // 94α // ex 4104 39 10 // Απορρίμματα δερμάτων βοοειδών // Κάθε κατεργασία και μεταποίηση // 114α // ex 7019 // Θραύσματα νημάτων συνεχών κλωστοϋφαντουργικών ινών από γυαλί // Ύφανση // 114β // ex 7019 // Υφάσματα ινών από γυαλί με εμφανή ελαττώματα // Ύφανση νημάτων ινών από γυαλί» // // // //

β) Οι ακόλουθοι αύξοντες αριθμοί αντικαθίστανται από το ακόλουθο κείμενο:

1.2,3.4 // // // // Αύξων αριθμός

// Κωδικός ΣΟ και περιγραφή των παράγωγων προϊόντων

// Εργασίες τελειοποίησης από τις οποίες προκύπτουν

// // // // 1

// 2

// 3

// // // 1.2.3.4 // «138 // ex κεφάλαιο 84

ex κεφάλαιο 85

ex 8708

ex κεφάλαιο 90 // Μέρη συναρμολόγησης και μέρη που έχουν υποστεί βλάβη ή έχουν καταστεί ακατάλληλα προς χρήση κατόπιν της εκτέλεσης εργασιών τελειοποίησης // Κατασκευή μηχανών και συσκευών, οχημάτων, εξοπλισμού, ηλεκτρονικών ειδών, οργάνων μέτρησης, ελέγχου και ακρίβειας καθώς και η τροποποήσή τους ή η μετατροπή τους ώστε να ανταποκρίνονται σε άλλα τεχνικά πρότυπα // 139 // Κεφάλαια 84,

85, 86, 88 και 90 // Ανταλλακτικά και μέρη μηχανών, συσκευών, σιδηροδρομικών οχημάτων, αεροσκαφών και άλλων εξοπλισμών // Επισκευή ή επανέλεγχος (ρύθμιση και καθαρισμός με ηλεκτρικές μηχανικές μεθόδους) καθώς και αποκατάσταση (αντικατάσταση λειτουργικών στοιχείων) μηχανών, συσκευών, σιδηροδρομικών οχημάτων, αεροσκαφών και άλλων εξοπλισμών» // // // //

Άρθρο 2

Ο παρών κανονισμός αρχίζει να ισχύει την 1η Ιουλίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Μαρτίου 1990.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 188 της 20. 7. 1985, σ. 1.

(2) ΕΕ αριθ. L 351 της 12. 12. 1986, σ. 1.

(3) ΕΕ αριθ. L 133 της 17. 5. 1989, σ. 6.

ΠΑΡΑΡΤΗΜΑ

ΕΥΡΩΠΑΪΚΕΣ ΚΟΙΝΟΤΗΤΕΣ «ΠΑΡΑΡΤΗΜΑ XIII

1.2 // // // 1 Δικαιούχος της άδειας τελειοποίησης προς επανεξαγωγή // ΔΕΛΤΙΟ ΠΛΗΡΟΦΟΡΙΩΝ

Αριθ. Α / 0 0 0 0 0 0

ΠΡΩΤΟΤΥΠΟ

ΤΕΛΕΙΟΠΟΙΗΣΗ

// Αρμόδιος // // // // 2 Διασαφιστής // 3 Τελωνείο έκδοσης // // // 4 Αναφορά στην άδεια τελειοποίησης προς επανεξαγωγή // Σημειώσεις // // // 5 Αριθμός, ημερομηνία και κράτος μέλος που εξέδωσε

προηγούμενες άδειες

// // 6 ΠΑΡΑΓΩΓΑ ΠΡΟΪΟΝΤΑ // 1.2 // // // 7 Περιγραφή // 8 Καθαρή ποσότητα (1)

// 1,2 // // 9 Τελωνειακός προορισμός και αναφορά στα σχετικά παραστατικά // // 10 ΕΜΠΟΡΕΥΜΑΤΑ ΠΟΥ ΕΧΟΥΝ ΥΠΑΧΘΕΙ ΣΤΟ ΚΑΘΕΣΤΩΣ ΤΕΛΕΙΟΠΟΙΗΣΗΣ ΠΡΟΣ ΕΠΑΝΕΞΑΓΩΓΗ

1.2 // // // 11 Περιγραφή // 12 Καθαρή ποσότητα (1) // // // 11 Περιγραφή // 12 Καθαρή ποσότητα (1) // // // 11 Περιγραφή // 12 Καθαρή ποσότητα (1) 1.2 // // // ΘΕΩΡΗΣΗ ΤΟΥ ΤΕΛΩΝΕΙΟΥ ΕΚΔΟΣΗΣ

Πληροφορίες που πιστοποιούνται ως ακριβείς

Τόπος και ημερομενία: Υπογραφή και σφραγίδα // 13 Τόπος και ημερομηνία:

Υπογραφή του διασαφιστή // //

Πίσω πλευρά του δελτίου πληροφοριών INF 7

1,2 // // ΑΙΤΗΣΗ ΕΚ ΤΩΝ ΥΣΤΕΡΩΝ ΕΛΕΓΧΟΥ // Η αρμόδια υπηρεσία που αναφέρεται στη συνέχεια ζητά τον έλεγχο της αυθεντικότητας του παρόντος δελτίου πληροφοριών και της ακρίβειας των πληροφοριών που περιέχονται σ' αυτό:

1.2 // // // Τόπος και ημερομηνία: // Όνομα και πλήρης διεύθυνση της αρμόδιας υπηρεσίας // Υπογραφή και σφραγίδα: // // // 1,2 // ΑΠΟΤΕΛΕΣΜΑ ΤΟΥ ΕΛΕΓΧΟΥ

// Από τον έλεγχο που διενήργησε η προαναφερθείσα αρμόδια υπηρεσία προέκυψε ότι το παρόν δελτίο πληροφοριών (1) // έχει θεωρηθεί από το προαναφερόμενο τελωνείο και ότι οι πληροφορίες που περιλαμβάνει είναι ακριβείς // Δίνει λαβή για τις ακόλουθες παρατηρήσεις

1.2 // // // Τόπος και ημερομηνία: // Όνομα και πλήρης διεύθυνση της αρμόδιας υπηρεσίας // Υπογραφή και σφραγίδα: // // // 1,2 // ΠΑΡΑΤΗΡΗΣΕΙΣ

// // (1) Θέσατε Χ στην ένδειξη που ισχύει.

ΕΥΡΩΠΑΪΚΕΣ ΚΟΙΝΟΤΗΤΕΣ

1.2 // // // 1 Δικαιούχος της άδειας τελειοποίησης προς επανεξαγωγή // ΔΕΛΤΙΟ ΠΛΗΡΟΦΟΡΙΩΝ

Αριθ. Α / 0 0 0 0 0 0

ΑΝΤΙΓΡΑΦΟ

ΤΕΛΕΙΟΠΟΙΗΣΗ

// Αρμόδιος // // // // 2 Διασαφιστής // 3 Τελωνείο έκδοσης // // // 4 Αναφορά στην άδεια τελειοποίησης προς επανεξαγωγή // Σημειώσεις // // // 5 Αριθμός, ημερομηνία και κράτος μέλος που εξέδωσε

προηγούμενες άδειες

// // 6 ΠΑΡΑΓΩΓΑ ΠΡΟΪΟΝΤΑ // 1.2 // // // 7 Περιγραφή // 8 Καθαρή ποσότητα (1)

// 1,2 // // 9 Τελωνειακός προορισμός και αναφορά στα σχετικά παραστατικά // // 10 ΕΜΠΟΡΕΥΜΑΤΑ ΠΟΥ ΕΧΟΥΝ ΥΠΑΧΘΕΙ ΣΤΟ ΚΑΘΕΣΤΩΣ ΤΕΛΕΙΟΠΟΙΗΣΗΣ ΠΡΟΣ ΕΠΑΝΕΞΑΓΩΓΗ

1.2 // // // 11 Περιγραφή // 12 Καθαρή ποσότητα (1) // // // 11 Περιγραφή // 12 Καθαρή ποσότητα (1) // // // 11 Περιγραφή // 12 Καθαρή ποσότητα (1) 1.2 // // // ΘΕΩΡΗΣΗ ΤΟΥ ΤΕΛΩΝΕΙΟΥ ΕΚΔΟΣΗΣ

Πληροφορίες που πιστοποιούνται ως ακριβείς

Τόπος και ημερομενία: Υπογραφή και σφραγίδα // 13 Τόπος και ημερομηνία:

Υπογραφή του διασαφιστή // //

Πίσω πλευρά του δελτίου πληροφοριών INF 7

1,2 // // ΑΙΤΗΣΗ ΕΚ ΤΩΝ ΥΣΤΕΡΩΝ ΕΛΕΓΧΟΥ // Η αρμόδια υπηρεσία που αναφέρεται στη συνέχεια ζητά τον έλεγχο της αυθεντικότητας του παρόντος δελτίου πληροφοριών και της ακρίβειας των πληροφοριών που περιέχονται σ' αυτό:

1.2 // // // Τόπος και ημερομηνία: // Όνομα και πλήρης διεύθυνση της αρμόδιας υπηρεσίας // Υπογραφή και σφραγίδα: // // // 1,2 // ΑΠΟΤΕΛΕΣΜΑ ΤΟΥ ΕΛΕΓΧΟΥ

// Από τον έλεγχο που διενήργησε η προαναφερθείσα αρμόδια υπηρεσία προέκυψε ότι το παρόν δελτίο πληροφοριών (1) // έχει θεωρηθεί από το προαναφερόμενο τελωνείο και ότι οι πληροφορίες που περιλαμβάνει είναι ακριβείς // Δίνει λαβή για τις ακόλουθες παρατηρήσεις

1.2 // // // Τόπος και ημερομηνία: // Όνομα και πλήρης διεύθυνση της αρμόδιας υπηρεσίας // Υπογραφή και σφραγίδα: // // // 1,2 // ΠΑΡΑΤΗΡΗΣΕΙΣ

// // (1) Θέσατε Χ στην ένδειξη που ισχύει.

ΔΙΑΤΑΞΕΙΣ ΣΧΕΤΙΚΑ ΜΕ ΤΟ ΔΕΛΤΙΟ ΠΛΗΡΟΦΟΡΙΩΝ INF 7

1. Το έντυπο στο οποίο συντάσσεται το δελτίο INF 1 τυπώνεται σε λευκό χαρτί χωρίς μηχανικούς πολτούς είναι εμπλουτισμένο με κόλλα για γραφή και ζυγίζει 40 έως 65 γραμμάρια ανά m2.

2. Οι διαστάσεις του εντύπου είναι 210 x 297 χιλιοστά.

3. Τα κράτη μέλη αναλαμβάνουν την υποχρέωση να εκτυπώνουν τα έντυπα. Το έντυπο φέρει αύξοντα αριθμό που προορίζεται για την εξατομίκευσή του.

4. Τα έντυπα εκτυπώνονται σε μία από τις επίσημες γλώσσες της Κοινότητας που υποδεικνύεται από τις αρμόδιες αρχές του κράτους μέλους που εκδίδει το δελτίο πληροφοριών. Οι θέσεις συμπληρώνονται σε μία από τις επίσημες γλώσσες της Κοινότητας που υποδεικνύεται από την τελωνειακή αρχή του κράτους μέλους που εκδίδει το δελτίο. Οι αρμόδιες αρχές του κράτους μέλους που πρέπει να παράσχει τις πληροφορίες ή να τις χρησιμοποιήσει, μπορούν να ζητήσουν τη μετάφραση, στη γλώσσα ή σε μία από τις επίσημες γλώσσες του κράτους μέλους, των στοιχείων που φέρουν τα έντυπα που τους προσκομίζονται.»